《杭山八景》
宋代·章鉴

泠泠双涧泻秋音，万齿溪头奏一琴。
雨后更添猿鹤操，夜寒真一水龙吟。
年光送尽从朝暮，律调含来自古今。
借得许由当日耳，听频谁不为清心。

作者简介：隆兴府分宁人，字公秉。以别院省试及第。历任中书舍人、侍左郎官、签书枢密院事兼权参知政事、同知枢密院事等职。度宗咸淳十年，拜右丞相兼枢密使。次年二月，元兵逼近临安，托故逃遁。三年召还，罢相。寻坐庇护殿帅韩震事，被逐出京，放归田里。性清约，在朝号宽厚，士大夫目为“满朝欢”。有《杭山集》。